|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*-+\*yqw\*hzg\*ycf\*mDv\*xag\*ycf\*zbF\*Bjq\*uDn\*uyb\*zew\*-+\*eDs\*cEy\*ors\*lyd\*lyd\*zch\*nyh\*biy\*jDr\*jBB\*zfE\*-+\*ftw\*koa\*vCs\*qCC\*gjb\*BqC\*Bqc\*hww\*nCC\*lsu\*onA\*-+\*ftA\*krc\*sfc\*kvt\*ozb\*Bbm\*sdl\*xcc\*sFo\*wvn\*uws\*-+\*xjq\*xjE\*Fbk\*Drj\*zFv\*iFk\*Dkf\*gkw\*mfw\*cvw\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 602-01/24-01/11

URBROJ: 2176-13-24-1

Lipovljani, 30.09.2024.

Na temelju članka 26. Statuta općine Lipovljani (Službeni vjesnik, broj: 14/21), Općinsko vijeće Općine Lipovljani na 24. sjednici održanoj 30. rujna 2024. godine donijelo je

**P R A V I L N I K**

**o stipendiranju studenata Općine Lipovljani**

1. UVODNE ODREDBE

**Članak 1.**

Ovim Pravilnikom utvrđuje se:

* način raspisivanja javnog natječaja za dodjelu stipendija studentima s područja Općine Lipovljani,
* kriteriji za izradu bodovna liste za izbor korisnika stipendije,
* ugovorne obveze između davatelja stipendije i korisnika stipendije,
* način određivanja visine stipendije,

**Članak 2**.

Pravo na studensku stipendiju mogu ostvariti pod uvjetima utvrđenim ovim Pravilnikom, studenti koji su državljani Republike Hrvatske s prebivalištem na području Općine Lipovljani najmanje deset godina, koji su redovni studenti na sveučilišnim ili stručnim studijima u Republici Hrvatskoj i ako nemaju novčane potpore za školovanje odobrene od nekog drugog subjekta.

**Članak 3.**

Stipendije se odobravaju za razdoblje trajanja jedne akademske godine pod uvjetima koje propisuje ovaj Pravilnik.

Sredstva za stipendije osiguravaju se u proračunu u okviru Programa javnih potreba u odgoju i obrazovanju.

II. JAVNI NATJEČAJ

**Članak 4.**

Javni natječaj za dodjelu stipendija Općine Lipovljani redovnim polaznicima fakulteta, raspisuje općinski načelnik.

Pravo sudjelovanja na natječaju za dodjelu stipendije imaju studenti 1. godine studija čiji prosjek ocjena nije manji od 4,0 u srednjoškolskom obrazovanju, te studenti viših godina studija čiji prosjek ocjena nije manji od 3,5 u prethodnoj akademskoj godini i koji su ostvarili najmanje 50 ETCS bodova.

Javni natječaj objavljuje se u dnevnom tisku.

Javni natječaj mora sadržavati:

* broj studenata s kojima će se zaključiti ugovor o stipendiranju,
* popis isprava koje se prilažu na natječaj,
* rok za podnošenje prijava na natječaj,
* druge podatke značajne za provođenje natječajnog postupka

**Članak 5.**

Prijave na natječaj dostavljaju se Jedinstvenom upravnom odjelu općine Lipovljani koji provodi stručnu obradu, izrađuje prijedlog bodovne liste za izbor korisnika stipendija, temeljem bodovne liste općinski načelnik donosi odluku o korisnicima stipendije.

III. KRITERIJI ZA DODIJELU STIPENDIJA

**Članak 6.**

Kriteriji i sustav bodovanja na temelju kojih se vrši odabir kandidata za dodjelu stipendije odnose se na:

\* Godina obrazovanja,

\* Uspjeh u prethodnom obrazovanju,

\* Socijalni status,

\* Ekonomski status.

**Članak 7.**

Broj bodova po kriteriju godina obrazovanja, utvrđuje se na sljedeći način:

|  |  |
| --- | --- |
| Godina obrazovanja | Broj bodova |
| I. godina | 1 |
| II. godina | 3 |
| III. godina | 4 |
| IV. godina | 5 |
| V. godina | 6 |
| VI. godina | 7 |

**Članak 8.**

Bodovanje u odnosu na opći uspjeh podnositelja zahtjeva odnosi se na opći uspjeh (prosjek svih ocjena) u prethodnoj godini obrazovanja izuzev za studente prve godine fakulteta za koje se uzima u obzir opći uspjeh (prosjek svih ocjena) u prethodnoj godini obrazovanja srednje škole.

Prosjek ocjena dobije se zbrojem ocjena podijeljenim s brojem predmeta/kolegija zaokruženim na dvije decimale.

Bodovanje općeg uspjeha za studente prve godine:

|  |  |
| --- | --- |
| **Opći uspjeh** | **Bodovi** |
| 4,00- 4,49 | 10 |
| 4,50- 4,89 | 15 |
| 4,90-5,00 | 20 |

Bodovanje općeg uspjeha za studente druge, treće, četvrte i pete godine:

|  |  |
| --- | --- |
| **Opći uspjeh** | **Bodovi** |
| 3,50 - 4,00 | 5 |
| 4,01 - 4,30 | 10 |
| 4,31- 4,50 | 15 |
| 4,51- 4,70 | 20 |
| 4,71-5,00 | 25 |

**Članak 9.**

Socijalni status boduje se na sljedeći način:

|  |  |
| --- | --- |
| **Socijalni status** | **Bodovi** |
| Kandidat bez oba roditelja  | 10 |
| Kandidat bez jednog roditelja  | 5 |
| Kandidat čiji je jedan ili oba roditelja nezaposlen i nalaze se u evidenciji Hrvatskog zavoda za zapošljavanje ili je dijete samohranog roditelja | 5 |

**Članak 10.**

Bodovanje u odnosu na ekonomski status odnosi se na ukupni mjesečni prihod po članu zajedničkog kućanstva podnositelja zahtjeva.

Ukupna primanja svih članova kućanstva iskazuju se za prvih osam mjeseci tekuće kalendarske godine, a dijele se na broj članova zajedničkog kućanstva iskazan u izjavi priloženoj zahtjevu za dodjelu stipendija.

Podnositelj zahtjeva za dodjelu stipendija dužan je zahtjevu za dodjelu stipendije priložiti Potvrde Porezne uprave o ostvarenim prihodima svih članova kućanstva za razdoblje iz stavka 2. ovog članka.

U prihod kućanstva ne ulazi doplatak za djecu, stipendije, naknade na ime tjelesnog oštećenja te naknade za tuđu njegu i pomoć, novčane pomoći i putni troškovi nezaposlene osobe koju je Hrvatski zavod za zapošljavanje uputio na obrazovanje i za koju snosi troškove, jednokratne novčane pomoći.

|  |  |
| --- | --- |
| **Prihodi po članu kućanstva** | **Bodovi** |
| Do 200,00 eura | 25 bodova |
| Od 201,00 do 250,00 eura | 20 bodova |
| Od 251,00 do 300,00 eura | 15 bodova |
| Od 301,00 do 350,00 eura | 10 bodova |
| Od 351,00 do 400,00 eura | 5 bodova |

**Članak 11**.

Ukoliko dva ili više kandidata imaju isti broj bodova, prednost ima kandidat sa boljim prosjekom ocjena.

U bodovnu listu omogućuje se uvid svim podnositeljima molbe za stipendiju.

**Članak 12.**

Ugovor o stipendiranju sklapa općinski načelnik s korisnikom stipendije, uz supotpis roditelja ili staratelja.

1. UGOVORNE OBAVEZE

**Članak 13.**

Ugovor o stipendiranju studenata općine Lipovljani sadrži:

* ugovorne strane odnosno njihove zakonske zastupnike i adresu prebivališta
* naziv i mjesto obrazovne ustanove
* naziv struke, zvanja ili zanimanja za koje se obrazuje korisnik stipendije
* visinu stipendije
* vrijeme korištenja stipendije
* odredbe o prestanku davanja stipendije i druge odredbe važne za korištenje stipendije
* mjesto i nadnevak sklapanja ugovora, potpise ugovornih stranaka, odnosno njihovih zastupnika i druge odredbe.

Stipendije se isplaćuju za razdoblje od početka listopada do kraja srpnja.

1. ODREĐIVANJE VISINE STIPENDIJE

**Članak 14.**

Stipendije za školovanje studenata dodjeljuju se iz sredstava koja u svom proračunu osigurava Općina Lipovljani.

Broj stipendija koje će se odobriti u pojedinoj godini za školovanje studenata u određenim programima tj. zvanjima i pojedinačni iznos stipendija određuje Općinski načelnik sukladno financijskim mogućnostima.

**Članak 15.**

Ukoliko korisnik stipendije prekrši ugovorom preuzete obveze davatelj stipendije ima pravo jednostrano raskinuti Ugovor tijekom akademske godine, a isplaćeni iznos stipendije student mora vratiti na način definiran Ugovorom.

Ugovor o stipendiranju će se raskinuti u sljedećim slučajevima:

* ako je došlo do značajnih promjena u uvjetima za dodjelu stipendije
* ako utvrdi da je korisnik stipendije dao netočne podatke ili dokumente u postupku sklapanja ugovora
1. ZAVRŠNE ODREDBE

**Članak 16.**

Za tumačenje odredbi ovog Pravilnika nadležan je Jedinstveni upravni odjel.

**Članak 17.**

Za sve korisnike stipendija s kojima je sklopljen Ugovor temeljem Pravilnika o stipendiranju studenata općine Lipovljani (Službeni vjesnik, broj: 58/19) vrijede uvjeti iz navedenog Pravilnika.

Stupanjem na snagu ovog pravilnika prestaje važiti Pravilnik o stipendiranju studenata općine Lipovljani (Službeni vjesnik, broj: 58/19).

**Članak 18.**

Ovaj pravilnik stupa na snagu osmog dana od dana objave u Službenom vjesniku.

 PREDSJEDNIK Tomislav Lukšić, dipl.ing.šum.